User:Ordstroem

Ordstrøm er et nyt og spændende navn på den dansksprogede musikscene. Stilen er en blanding mellem pop og rock med et eksperimenterende twist.

Bag navnet Ordstrøm gemmer sig Frederik Groth Nordstrøm, som er mit egentlige navn. Jeg skriver sange og har gjort det siden jeg var 15. Nu er jeg 37 år og jeg har stadig meget, omend ikke endnu mere idag, på hjertet. Mine første sange var på engelsk, men jeg skiftede hurtigt til dansk, da det engelske ikke ligefrem faldt mig let. Det danske sprog er til tider også svært, men det er trods alt mit modersmål. Jeg synger mine sange selv og spiller alt dét, jeg selv kan spille på, hvilket i denne første omgang er synth. Desuden har fundet det lidt spøjse ”snakkeloop” og sat det sammen. Resten har jeg fået kyndig hjælp til, af de dygtige folk, jeg arbejder sammen med. ”Bittesmå sko” hedder min første single, som er ude nu. Denne sang er (desværre) højaktuel og handler om hvordan vores velfærdssamfund er ved at smuldre. Det er måske en lidt dyster sang at lægge ud med, men jeg synes faktisk at tekster til pop- eller rockmusik skal have noget indhold, som lytteren kan bruge til noget. Man kan sige, at det er en af den rytmiske musiks fornemmeste opgaver.

Sangen kan bl.a. høres på Itunes, TDCPlay og på www.dr.dk/Undervisning/Sangskriver/Upload/sang/?id=517 Navnet Ordstrøm er netop valgt, fordi jeg synes at jeg har noget på hjertet og gerne vil have lytteren til at lytte.

Jeg er inspireret af danske navne som C.V. Jørgensen, Henrik Hall, Jens K og Steffen Brandt, samt af udenlandske navne som Sting, Lambchop og fra den lidt mere syrede afdeling Mahavishnu Orchestra.

Jeg har netop nu færdiggjort indspilningerne til min næste single. Der kommer 2 numre på; “Regnvejrsbilleder”, som er et uptempo pop-rocknummer og “Har du glemt dén nat?” som er en vemodig stille sang om ulykkelig kærlighed fra en fjern fortid.

Singlen udkommer formentlig umiddelbart efter Nytår.